
ZAPISNIK
        s 40. sjednice Vijeća Gradske četvrti Črnomerec,
               održane 04. lipnja 2020. na Trgu Francuske Republike 15,

                               I kat, soba 30 s početkom u 11 sati 
Nazočni članovi Vijeća Gradske četvrti Črnomerec: Josip Jelić,  Ljiljana Peršinec, Vlado Crkvenac, Dragutin Buden, Tamara Čubretović, Tomislav Domes, Maja Čižić, Dražen Lučanin, Branko Matun, Ana Marija Pilaš, Martin Postružin, Siniša Ružić, Denis Šeparović i Miroslav Šurbek
Nenazočni članovi Vijeća Gradske četvrti Črnomerec: Tomislav Kolačny. 
Ostali nazočni: Branko Ferina, predsjednik VMO Medvedgrad, Josip Burek, potpredsjednik VMO Šestinski dol – Vrhovec, Mateo Strunić, član VMO „Bartol Kašić“, Mario Grabić, stanovnik ulice Vidikovac, Hrvoje Ivić, stanovnik ulice Vrhovec, Nikola Brebrić, stanovnik, Snježana Ordanić, voditeljica Područnog odsjeka Črnomerec i Natalija Vidak, stručni referent za rad mjesne samouprave .
Sjednicu otvara Josip Jelić, predsjednik Vijeća Gradske četvrti Črnomerec te pozdravlja sve prisutne.

Predsjednik konstatira da je prisutno 14 članova Vijeća, čime su stečeni uvjeti za raspravu i pravovaljano odlučivanje.

Predsjednik daje Zapisnik s 37. sjednice na glasovanje.

S 13 glasova ZA i 1 PROTIV usvoje Zapisnik s 37. sjednice Vijeća Gradske četvrti Črnomerec 
Predsjednik daje dopunu dnevnog reda koju su predložili vijećnici Tomislav Domes i Dražen Lučanin a tiče se nove prometne regulacije u ulicama Vrhovec, Antunovac, Mandaličina i Kuniščak.
Predlaže sazivanje tematske sjednice na koju bi bili pozvani predstavnici nadležnog ureda da obrazlože novu regulaciju prometa u navedenim ulicama.

Tomislav Domes traži da se odredi datum održavanja tematske sjednice.
Predsjednik kaže da se datum sjednice može odrediti nakon što građani urudžbiraju peticiju protiv nove regulacije prometa u navedenim ulicama.

Daje na glasovanje da se predložena točka  uvrsti u dnevni red.

S 4 glasa  ZA i 10 PROTIV nije prihvaćeno da se uvrsti  točka dnevnog reda „Nova regulacija prometa u ulicama Vrhovec-Kuniščak-Antunovac“. Takav dnevni red daje na glasovanje.

S 10 glasova ZA i 4 PROTIV usvojen slijedeći





       D n e v n i   r e d

1. Izvješće o radu Vijeća Gradske četvrti Črnomerec za 2019.

2. Program rada Vijeća Gradske četvrti u 2020.

3. Nacrt prijedloga Odluke o mjestima za trgovinu na malo izvan prodavaonica i tržnica i mjestima za ugostiteljsku djelatnost izvan tržnica koje se obavljaju u kioscima i vanjskom izgledu kioska – donošenje Zaključka 

4. Informacije, pitanja i prijedlozi
Ad.1. Izvješće o radu Vijeća Gradske četvrti Črnomerec za 2019.

Siniša Ružić odlazi sa sjednice u 11,30 sati.

Predsjednik otvara raspravu.

Maja Čižić smatra da je Izvješće o radu Vijeća Gradske četvrti Črnomerec za 2019. čista statistika, a rad predsjednika i potpredsjednice je kopiran iz prethodnog Izvješća. Napominje da od 2018. godine od potpredsjednice čeka Izvještaje o socijalnoj slici u Gradu Zagrebu.

Obzirom da se nitko više ne javlja za riječ predsjednik daje Izvješće o radu Vijeća Gradske četvrti Črnomerec za 2019. na glasovanje.

S 10 glasova ZA, 1 PROTIV i 2 SUZDRŽANA usvojeno slijedeće

   IZVJEŠĆE O RADU VIJEĆA GRADSKE 

ČETVRTI ČRNOMEREC ZA 2019. GODINU 

       od 01. siječnja  do 31. prosinca 2019. 

U skladu sa Statutom Grada Zagreba, Pravilima Vijeća Gradske četvrti i drugim zakonskim propisima, koji reguliraju rad vijeća, Vijeće Gradske četvrti Črnomerec tijekom 2019. godine redovito je održavalo sjednice na kojima se raspravljalo o aktualnim problemima na gradskoj četvrti od  regulacije prometa, sanacije prometnica, nedostatku kulturnih sadržaja  i uređenju dječjih igrališta.
U 2019. godini održano je 13 sjednica. Na sjednicama je prisustvovala većina vijećnika, a oni koji nisu prisustvovali opravdali su svoj izostanak.

Sjednicama je bilo nazočno u prosjeku 14 članova (73 %), a ukupno je obrađeno 62  točaka dnevnog reda, što prosječno po sjednici iznosi 5 točaka.


U svezi s gore navedenim Vijeće je donijelo ukupno 62 zaključka.
Analitičko-tabelarni prikaz rada Vijeća 

1.  SJEDNICE VIJEĆA

	Opis obilježja
	2019.

	Broj održanih sjednica
	13

	Prosječan broj prisutnih članova Vijeća (po sjednici )
	14

	Prosječno trajanje sjednice (sata)
	1:30 sati

	broj točaka dnevnih redova (ukupno)
	37

	Broj dopunskih točki dnevnih redova (uvrštenih u dnevni red na samoj sjednici) – ukupno
	25

	Broj donesenih akata (ukupno)
	62


2. STRUKTURA AKATA VIJEĆA PREMA SADRŽAJU 

	Problematika na koju se akt sadržajno pretežno odnosi
	Broj akata 2019.

	Gradnja i održavanje komunalne infrastrukture  (vodovod, odvodnja, plin, j. rasvjeta, ceste)
	15

	Regulacija prometa
	11

	Prostorno uređenje i graditeljstvo (prostorni planovi)
	4

	Funkcioniranje Vijeća ( mandatna i poslovnička pitanja, programi rada , izvještaji o radu i sl. )
	14

	Mišljenja Vijeća o prijedlozima (nacrtima) akata gradskih tijela
	8

	Ostalo
	10


3.  STRUKTURA VIJEĆNIČKIH PITANJA PREMA SADRŽAJU

	Problematika na koju se pitanje ili zahtjev člana Vijeća sadržajno pretežno odnosi
	Broj pitanja

Postavljeno/Odgovoreno

	Komunalni red (krupni otpad, divlje deponije, red na tržnicama, parkiranje na zelenim površinama i sl.)
	3
	2

	Ostalo
	2
	


4.  STRUKTURA AKATA VIJEĆA PREMA PREDLAGATELJIMA  (INICIJATORIMA)
  
        

	Predlagatelj (inicijator) donošenja akta
	         Broj akta 2019.

	Predsjednik Vijeća
	14

	Član ili članovi Vijeća
	4

	Gradski uredi
	15

	Građani i udruge građana
	14

	Ostali
	15


5. Odbori 

	Odbor
	         Broj sjednica.

	Odbor za komunalno gospodarstvo
	1

	
	


Vijeće Gradske četvrti Črnomerec usvojilo je Plan komunalnih aktivnosti u 2019. i Financijski 

plan za 2019. te Zaključak o izmjeni Plana komunalnih aktivnosti za 2019. i Zaključak o izmjeni Financijskog plana za 2019.

O većini točaka dnevnog reda se raspravljalo, a u raspravi je sudjelovala većina vijećnika. Postavljana su i vijećnička pitanja, ali na sva nisu pristigli odgovori.

Svi doneseni akti proslijeđeni su nadležnim tijelima.

Članovi vijeća svojom nazočnošću i aktivnim sudjelovanjem na sjednicama doprinijeli su kvaliteti rada Vijeća i donesenih akata. Poznavanje terena omogućilo im je bolje poimanje problematike te su svojim konkretnim prijedlozima doprinijeli bržem i učinkovitijem rješavanju.


      
         Izvješće o radu i djelovanju predsjednika Vijeća

                  
           Gradske četvrti Črnomerec 
Predsjednik Vijeća Gradske četvrti Črnomerec Martin Postružin obnašao je dužnost od 01.01. do 11.11.2019. i Josip Jelić od 12.11. do 31.12.2019. te su redovito obavljali sve dužnosti propisane Statutom Grada Zagreba.  

1. Predsjedava sjednicama Vijeća Gradske četvrti 
2. Saziva i održava koordinacije s vijećima mjesnih odbora
3. Prima građane prema najavama ili bez najave

4. Izlazi na teren, gdje se osobno upoznaje s problematikom građana

5. Surađuje s vijećnicima Vijeća Gradske četvrti na rješavanju problema u četvrti 

6. Prisustvuje koordinacijama predsjednika Vijeća Gradskih četvrti, gradonačelnika, predsjednikom Gradske skupštine, pročelnika gradskih ureda i voditeljima podružnica Zagrebačkog holdinga. 
7. Prisustvuje sastancima koje organizira Gradski ured za mjesnu samoupravu u gradskim uredima, trgovačkim društvima i slično

8. Prisustvuje sjednicama Skupštine

9. Organizira sastanke važne za rješavanje problema bilo građana pojedinca, grupe građana te predstavnika odgojno-obrazovnih ustanova s predstavnicima gradskih ureda

10. Svakodnevno održava kontakte s osobama u gradskim uredima, trgovačkim društvima u vlasništvu grada, javnim ustanovama, a vezano uz rješavanje problema na području Gradske četvrti

11. Prima predstavnike nevladinih organizacija s područja Gradske četvrti te zajedno sudjeluje u nekim njihovim aktivnostima

12. Redovito se odaziva na prisustvovanje raznim manifestacijama u Gradskoj četvrti i izvan (humanitarne, športske, kulturne, obrazovne)

     


     Izvješće o radu i djelovanju potpredsjednice Vijeća

                            Gradske četvrti Črnomerec gđa. Ljiljana Peršinec

Potpredsjednica Vijeća Gradske četvrti Črnomerec obavljala je sve dužnosti koje su propisane Statutom Grada Zagreba.

1. Zamijenila je predsjednika Vijeća kada je bio spriječen drugim obvezama, u svim situacijama koje joj je predložio predsjednik

2. Odazvala se na događanja koja su organizirala Vijeća mjesnih odbora na području Gradske četvrti 

3. Prati socijalno stanje građana Gradske četvrti Črnomerec te predlaže pomoć za najugroženije

Ad.2. Program rada Vijeća Gradske četvrti u 2020.

Predsjednik otvara raspravu.
Maja Čižić smatra da bi se češće mogle održavati koordinacija s predsjednicima mjesnih odbora te da bi trebala biti bolja suradnja. Pita zašto ne dobiva zapisnike i zaključke Vijeća mjesnih odbora.

Obzirom da se nitko ne javlja za riječ daje na glasovanje.

S 10 glasova ZA i 3 SUZDRŽANA usvojen

                 PROGRAM RADA VIJEĆA 

       GRADSKE ČETVRTI ČRNOMEREC ZA 2020. GODINU

Na temelju Poslovnika o radu Vijeća Gradske četvrti Črnomerec i Pravila Vijeća Gradske četvrti Črnomerec i sukladno Statutu Grada Zagreba,  svoj program za 2020. godinu Vijeće temelji na najaktualnijim komunalnim potrebama za poboljšanje standarda građana Črnomerca kroz izgradnju nove komunalne infrastrukture i na održavanju postojeće, a uvažavajući sve specifičnosti koje karakteriziraju područje Gradske četvrti Črnomerec.

Na temelju Poslovnika o radu i Pravilima Vijeća Gradske četvrti Črnomerec, Vijeće je Programom rada obvezno: 

1. Donijeti financijski plan za 2020.  (siječanj)

2. Program održavanja komunalne infrastrukture za 2020. (siječanj)

3. Plan komunalnih aktivnosti za 2020. (veljača- svibnja)
4. Godišnji izvještaj o izvršenju financijskog plana za 2019. godinu 

5. Izvješće o radu Vijeća Gradske četvrti Črnomerec za 2019.
6. Programa rada Vijeća Gradske četvrti Črnomerec za 2020.  
7. Pripremiti i donijeti Prijedlog prioriteta plana komunalnih aktivnosti za 2021. godinu (kolovoz – studeni)

8. Donijeti rebalans Plana komunalnih aktivnosti, rebalans Programa održavanja komunalne infrastrukture  i izmjenu Financijskog plana za 2020. g.  (do studenog)

9. Sudjelovati u donošenju prostornih urbanističkih i detaljnih planova u Gradu Zagrebu (prema dostavljenim prijedlozima)

10. Koordinirati i surađivati s vijećima mjesnih odbora 

11. Pratiti realizaciju Plana komunalnih aktivnosti i Programa održavanja komunalne infrastrukture  u suradnji s vijećima mjesnih odbora 

12. Raspravljati i donositi zaključke na osnovi prijedloga mjesnih odbora 

13. Raspravljati i donositi mišljenja o prijedlozima akata o kojima  gradonačelnik, Gradska skupština i gradski uredi traže mišljenje vijeća 

Program rada Vijeća Gradske četvrti Črnomerec temelji se i na kontinuitetu svih prethodnih aktivnosti, na aktivnostima koje predlažu vijeća mjesnih odbora i zahtjevima građana.

Prema navedenom Vijeće će Programom rada: 

1. u što većoj mjeri pridonijeti kvalitetnijem razvoju i radu mjesnih odbora;

2. pomoći u održavanju, opremanju i obnovi svih prostora mjesnih odbora;

3. podržavati realizaciju različitih aktivnosti programa udruga i udruženja građana;

4. sustavno prikupljati i obrađivati, te učiniti dostupnim sve podatke o Gradskoj četvrti Črnomerec, kao nužnu pretpostavku za utjecaj građana i njihovih predstavničkih tijela na razvoj četvrti (posebice u pogledu komunalne opremljenosti  i uređenja naselja, održavanje komunalnog reda i zaštite okoliša, djelovanja javnih službi itd.), rješavanju gorućeg problema prometa na gradskoj četvrti, kao i prometa u mirovanju;

5. u suradnji s vijećima mjesnih odbora kontinuirano planirati i rješavati manje komunalne potrebe kroz Plan komunalnih aktivnosti i Program održavanja komunalne infrastrukture  za tekuće i iduće razdoblje, na osnovi prikupljenih podataka, selektirajući neophodne potrebe građana;

6. nastojati kvalitetnije i temeljitije informirati građane o svim aktivnostima na području Gradske četvrti Črnomerec, kao i o mogućnostima rješavanja zadovoljavanja potreba svih stanovnika Gradske četvrti;

7. predlagati izvođenja većih zahvata na objektima komunalne infrastrukture, kao i izgradnju drugih javnih objekata (vrtići, škole, javne garaže, sportske dvorane), a koje nije moguće financirati sredstvima kojima raspolaže Vijeće Gradske četvrti Črnomerec;

8. inicirati izradu Programa kulturnih aktivnosti na području Gradske četvrti Črnomerec, u suradnji sa Gradskim uredom za obrazovanje, kulturu i sport, CKF "August Cesarec", te osigurati prostore i druge uvjete za njihovu realizaciju. 
9. Aktivno sudjelovati u sanaciji objekata i komunalne infrastrukture na području gradske četvrti nakon potresa  
Realizacija navedenog Programa rada ovisiti će o: 

· sudjelovanju vijećnika u radu

· izvršenju proračuna Grada Zagreba;

· suradnji s nadležnim tijelima Gradske uprave Zagreba;

· suradnji s vijećima mjesnih odbora;

· suradnji građana Gradske četvrti Črnomerec.

Ad.3. Nacrt prijedloga Odluke o mjestima za trgovinu na malo izvan prodavaonica i tržnica i mjestima za ugostiteljsku djelatnost izvan tržnica koje se obavljaju u kioscima i vanjskom izgledu kioska
Predsjednik otvara raspravu.

U raspravi sudjelovali: Dražen Lučanin, Martin Postružin, Vlado Crkvenac, Ljiljana Peršinec i Josip Jelić.
Predsjednik daje prijedlog Odluke na glasovanje.

S 12 glasova ZA i 1 SUZDRŽANIM usvojen slijedeći

ZAKLJUČAK

   o mišljenju na Nacrt prijedloga Odluke o mjestima za trgovinu na malo izvan prodavaonica i tržnica i mjestima za ugostiteljsku djelatnost izvan tržnica koje se obavljaju u kioscima i vanjskom izgledu kioska

1. Vijeće daje pozitivno mišljenje na Nacrt prijedloga Odluke o mjestima za trgovinu na malo izvan prodavaonica i tržnica i mjestima za ugostiteljsku djelatnost izvan tržnica koje se obavljaju u kioscima i vanjskom izgledu kioska.     

2. Ovaj Zaključak dostavit će se Gradskom uredu za prostorno uređenje, izgradnju Grada, graditeljstvo, komunalne poslove i promet, Sektoru za pravne i financijske poslove.  
Ad.4. Informacije, pitanja i prijedlozi
Predsjednik otvara točku „Informacije, pitanja i prijedlozi“ na kojoj se raspravljalo o novoj regulaciji prometa u ulicama Vrhovec-Kuniščak-Antunovac.

U raspravi sudjelovali: Tomislav Domes, Vlado Crkvenac, Branko Matun, Miroslav Šurbek, Maja Čižić, Tamara Čubretović, Hrvoje Ivić, Mario Grabić i Josip Jelić.
Zapisnik sastavila:
Natalija Vidak








        Predsjednik Vijeća 

                                                                                         
  Gradske četvrti Črnomerec









       Josip Jelić, mag. ing.
KLASA: 026-02/20-001/155
URBROJ: 251-06-11-3-19-2 

Zagreb, 04. lipnja 2020.

